Up-1736/22
Natisni
Opravilna št.:
Up-1736/22
Datum odločitve:
25. 10. 2023
ECLI:
ECLI:SI:USRS:2023:Up.1736.22
Akt:
Ustavna pritožba zoper sklep Vrhovnega sodišča št. II DoR 356/2022 z dne 7. 12. 2022
Opomba:
Neobrazložen sklep
Vrsta zadeve:
ustavna pritožba
Vrsta akta:
posamični akt
Vlagatelj:
Stanko Mohorič, Gornja Radgona
Datum vloge:
23. 12. 2022
Vrsta odločitve:
sklep
Vrsta rešitve:
nesprejem ustavne pritožbe
Dokument:
USE5198
Up-1736/22-7
5. 10. 2023
SKLEP
Ustavno sodišče je v postopku za preizkus ustavne pritožbe Stanka Mohoriča, Gornja Radgona, na seji 5. oktobra 2023
sklenilo:
Zahteva za izločitev sodnikov Ustavnega sodišča dr. Roka Čeferina, dr. Rajka Kneza in dr. Roka Svetliča se zavrne.
OBRAZLOŽITEV
1. Pritožnik je zahteval izločitev v izreku navedenih sodnikov Ustavnega sodišča, ki v senatu odločajo v več njegovih zadevah pred Ustavnim sodiščem. Predlaga, naj Ustavno sodišče v vsaki od navedenih zadev določi sodnike oziroma senat, ki bo odločal le v eni zadevi, in s tem zagotovi nepristranskost in neodvisnost. Meni, da bi bilo v nasprotju s 23. členom Ustave, če bi o vseh teh zadevah odločali isti sodniki.
2. Pritožnikova zahteva za izločitev ni utemeljena. Obravnavana zadeva in ostale, ki jih pritožnik omenja v svoji vlogi, sodijo med zadeve, ki jih obravnava senat za preizkus ustavnih pritožb s področja civilnopravnih zadev. Na podlagi točke II./1. Razporeda dela Ustavnega sodišča za čas jesenskega zasedanja 2023 (Uradni list RS, št. 69/23), pred tem pa na podlagi točke II./1. Razporeda dela Ustavnega sodišča za čas pomladanskega zasedanja 2023 (Uradni list RS, št. 151/22), senat za preizkus ustavnih pritožb s področja civilnopravnih zadev odloča v sestavi: dr. Rok Čeferin, dr. Rajko Knez in dr. Rok Svetlič. Pritožnikovo pričakovanje, da bo o vsaki pritožnikovi ustavni pritožbi s področja civilnopravnih zadev odločal senat v drugačni sestavi, je že iz tega razloga neutemeljeno. Zgolj okoliščina, da bo o pritožnikovih civilnopravnih zadevah odločal senat v isti sestavi, sama po sebi še ne vzbuja dvoma o nepristranskosti sodnikov, drugih razlogov pa pritožnik ne navaja. Glede na navedeno ni izkazan izločitveni razlog po 6. točki 70. člena Zakona o pravdnem postopku (Uradni list RS, št. 73/07 – uradno prečiščeno besedilo in 45/08 – ZPP), ki se v postopku pred Ustavnim sodiščem smiselno uporablja na podlagi prvega odstavka 31. člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS). Zato je Ustavno sodišče zahtevo za izločitev zavrnilo.
3. Ustavno sodišče je sprejelo ta sklep na podlagi drugega odstavka 33. člena v zvezi s prvim odstavkom 49. člena ZUstS v sestavi: predsednik dr. Matej Accetto ter sodnici in sodnika Dr. Dr. Klemen Jaklič (Oxford ZK, Harvard ZDA), dr. Neža Kogovšek Šalamon, dr. Špelca Mežnar in Marko Šorli. Sklep je sprejelo soglasno.
dr. Matej Accetto
Predsednik
Up-1736/22-8
25. 10. 2023
SKLEP
Senat Ustavnega sodišča je v postopku za preizkus ustavne pritožbe,
ki jo je vložil
Stanko Mohorič
,
Gornja Radgona
,
na seji 25. oktobra 2023
sklenil
:
Ustavna pritožba zoper sklep Vrhovnega sodišča št. II DoR 356/2022 z dne 7. 12. 2022
se ne sprejme.
* * *
Senat ustavne pritožbe ni sprejel v obravnavo, ker niso izpolnjeni pogoji iz drugega odstavka 55.b člena Zakona o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS
).
Senat Ustavnega sodišča je sprejel ta sklep na podlagi drugega odstavka 55.b člena
ZUstS
ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik senata
dr. Rok Čeferin ter člana dr. Rajko Knez in
dr. Rok Svetlič.
Sklep je sprejel soglasno.
dr. Rok Čeferin
Predsednik senata